Auto sõitis isepäi tänaval ringi...
#000001
Sõiduki klaasid on sõna otseses mõttes aknad teele ja tuisusel ajal on nende puhtus äärmiselt oluline, et tagada liiklejate turvalisus. Õnnetuste oht on halva ilma ja kehvade teeolude tõttu kõrge, halb nähtavus läbi sõiduauto klaaside tõstab seda riski veelgi ning õnnetus on lihtne tulema.
#000003
Gjensidige kindlustusseltsi esindajate sõnul peaksid autojuhid praegu erilist tähelepanu pöörama oma sõiduki klaaside ja peeglite puhtusele.
#000004
Aasta pimedaimal ajal tuleb nii linnas kui ka maanteedel sõita puhaste salongiklaaside, esitulede ja peeglitega. Kontrollida tuleb ka, et teele minnes on piisav kogus klaasipesuvedelikku ja et klaasipuhastid töötavad korrektselt.
#000005
Klaaside ja peeglite seisukord mõjutab otseselt juhi käitumist. Kui esi- või küljeklaasid ja peeglid on porised või lumised, siis on otsene oht tekitada liikluskahju, kuna kaasliiklejaid ei ole piisavalt vara võimalik märgata.
#000006
Soetage korralikud kojamehed ja kontrollige vähemalt kaks korda aastas sõiduki esimesi kui ka tagumisi kojamehi, et need oleksid pragudeta ning deformatsioonita. Eriti just viimastel kuudel on klaasipuhastitel olnud palju tööd – sademed, mustus, sool, külm. Taolistes tingimustes kuluvad kojameeste kummist pinnad eriti kiiresti ja kulunud klaasipuhastid võivad kriimustada auto esiklaasi. Kui märkate, et kojamehed ei puhasta aknaid korralikult ning jätavad aknale triipe, siis on tõenäoline, et kojamehed on kulunud ning need tuleb välja vahetada. Mõnikord piisab ka kojameeste kummist pindade puhastamisest, sest teedelt klaasile langenud mustus kleepub kojamehe kummist osale. Soovitatav on kojamehi vahetada vähemalt 1-2 korda aastas.
#000008
Sõiduauto tahavaatepeeglite puhtus on samuti väga oluline. Nähtavus peeglite kaudu võib samuti halvendada või parandada sõidukvaliteeti, mistõttu tuleb peeglid enne sõidu algust puhtaks teha. Paljudel sõiduautodel on soojendusega peeglid – sellisel juhul ei ole vaja neid kraabitsaga puhastada, vaid tuleb oodata, kuni nende küttekehad soojenevad ja jää ära sulab.
#000009
Autoakendega tegeleva Carglassi esindaja Sven Freibergi sõnul külm ise aknaklaasidele kahjusid ei põhjusta, kuid külma saabumisega on sagedased juhtumid, kus klaasis olnud täke hakkab pragunema. „Täke võib olla selline, millest sõiduki kasutaja oli teadlik, ning selline pragunemine ei tule üllatusena, kuid samas on sagedased ka juhtumid, kus täkke pragunemine tuleb suure üllatusena. Kliendi poolt esitatakse teade, et klaas pragunes iseeneslikult. Pärast klaasi ülevaatust aga selgub, et varjatud kohas või kusagil nähtaval oli väga väike täke klaasis juba varem,“ rääkis Freiberg.
#000010
Kuna külmal ajal on täkke pragunemise risk tavapärasest palju suurem, soovitab ta pragunemise ennetamiseks pöörduda spetsialisti poole, kes täkke ära parandab.
#000011
Talvisel ajal rikuvad klaasi ka kriimustused, mis on põhjustatud klaasi valesti puhastamisest jääkraabitsate või kulunud klaasipuhasti abil. Vältida tasuks metallist jääkraabitsaid. „Tihti on enne sõitu kiire, mistõttu ei jõua autojuhid auto piisavat soojenemist ära oodata, mil klaasidel olev jää hakkab sulama, vaid hakatakse kraabitsaga neid jõuliselt puhastama. Sõiduki esiklaasil olev jää ja lumi võib olla segunenud liiva ja poriga, mistõttu puhastamise ajal satuvad liivaterad kraabitsa alla ja tulemuseks on kriibitud klaas,“ hoiatas Freiberg.
#000012
Külmemaks hooajaks tuleks valida klaasipesuvedelik, mis töötab efektiivselt ka madalatel temperatuuridel.
#000014
Kui kojamehed jätavad autoklaasile triipe, on need tõenäoliselt kulunud ja vajavad väljavahetamist. Kulunud kojamehed kriimustavad auto esiklaasi.
#000015
Puhasta regulaarselt sõiduki salongiklaaside sisepinda, et sinna kogunenud mustus ei piiraks nähtavust.
#000016
Lase klaasil olevad täkked parandada enne, kui need hakkavad pragunema. Külmal ajal on täkke pragunemise risk väga kõrge.
#000017
Kui sõidukil on esiklaasi soojendus, tasub see külmal või niiskel ajal peale sõiduki käivitamist sisse lülitada. Lume korral on soovitatav kõik klaasid ka lumest puhtaks pühkida, nii saab soojenev esiklaas kiirelt puhtaks ja on võimalik turvaliselt liiklusesse suunduda.
#000019
2021. aastal demonstreeris Nissan erinevatel näitustel mitmeid ideeautosid ja teatas ühtlasi plaanidest investeerida 17,6 miljardit dollarit elektrisõidukite arendamisse. Üks tolle aasta kontseptsioonidest oli kahekohaline kabriolett-sportauto Max-Out, kuigi autotootja näitas toona vaid mõningaid renderdusi potentsiaalsest elektriautost. Nüüd aga avalikustati Yokohamas toimunud Nissan Futures'i üritusel Max-Out elusuuruses versioon. Nissan on algsele disainile...
#000025